“อาคม” ชี้บาทอ่อนกระทบ “เงินเฟ้อ” เร่งถก “ธปท.” รับมือ
“อาคม” มองเงินบาทอ่อนค่ากระทบเงินเฟ้อ เร่งหารือ ธปท. หาวิธีรับมือ
“อาคม” มองเงินบาทอ่อนค่ากระทบเงินเฟ้อ เร่งหารือ ธปท. หาวิธีรับมือ
21 ก.ย. 2565

นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า กรณีค่าเงินบาทอ่อนค่าถึง 37 บาทต่อเหรียญสหรัฐ อาจส่งผลกระทบในเรื่องเงินเฟ้อ โดยเฉพาะการนำเข้าวัตถุดิบ ทำให้ต้นทุนสูงขึ้น ส่วนภาวะค่าเงินบาทอ่อนค่านั้น จากสถิติช่วงที่มีการอ่อนค่ามากที่สุด จะค่อยๆปรับตัวดีขึ้นตามเศรษฐกิจ ดังนั้นเมื่อดอกเบี้ยสหรัฐขึ้นไปถึงจุดสูงสุดแล้วเชื่อว่าค่าเงินบาทจะเริ่มนิ่ง
ทั้งนี้กระทรวงการคลังจะมีการนัดหารือกับ ธนาคารแห่งประเทศไทย (ธปท.) ในเรื่องค่าเงินบาทอ่อน และหารือกันในหลายระดับ ส่วนปัจจัยที่ต้องติดตาม ได้แก่ เรื่องราคาพลังงาน และเรื่องภาวะเศรษฐกิจถดถอยในประเทศมหาอำนาจ
ส่วนเรื่องของการขึ้นดอกเบี้ยนโยบายของสหรัฐอเมริกา อาจกระทบกับไทยอยู่บ้างและต้องติดตามอย่างใกล้ชิด แต่จากรายงานของ ธปท. ในเรื่องเงินทุนเคลื่อนย้ายพบว่าไม่กระทบมาก โดยต้องให้ธปท.ดูแลอย่างใกล้ชิด และรายงานความเคลื่อนไหว